[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 22.7.2009

COM(2009) 384 τελικό

2009/0107 (AVC)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

σχετικά με την τροποποίηση του κανονισμού (ΕΚ) αριθ. 1083/2006 περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής όσον αφορά την απλοποίηση ορισμένων απαιτήσεων, καθώς και όσον αφορά ορισμένες διατάξεις σχετικά με τη δημοσιονομική διαχείριση

ΑΙΤΙΟΛΟΓΙΚΗ ΕΚΘΕΣΗ

1. ιστορικο της προτασησ

- Λόγοι και στόχοι της πρότασης

Η τρέχουσα χρηματοπιστωτική και οικονομική κρίση δημιούργησε σοβαρά προβλήματα στην Ευρωπαϊκή Ένωση. Ως εκ τούτου, το Συμβούλιο της Ευρωπαϊκής Ένωσης στις 11 και 12 Δεκεμβρίου 2008 ενέκρινε ευρωπαϊκό σχέδιο για την ανάκαμψη της οικονομίας (ΕΣΑΟ), το οποίο προβλέπει την ανάληψη δράσης προτεραιότητας ώστε να καταστεί δυνατή η ταχύτερη προσαρμογή των οικονομιών των κρατών μελών στις τρέχουσες προκλήσεις.

Παρότι έχουν ήδη ληφθεί ορισμένα σημαντικά μέτρα για την εξισορρόπηση των αρνητικών επιπτώσεων της κρίσης τόσο σε κοινοτικό όσο και σε εθνικό επίπεδο, συμπεριλαμβανομένων τροποποιήσεων του κοινοτικού νομοθετικού πλαισίου που διέπει την πολιτική συνοχής, ο πραγματικός αντίκτυπος της οικονομικής κρίσης στην πραγματική οικονομία και την αγορά εργασίας μόλις τώρα αρχίζει να γίνεται ευρύτερα αισθητός. Στις 3 Ιουνίου η Επιτροπή παρουσίασε την ανακοίνωση με τίτλο «Κοινή δέσμευση για την απασχόληση», στην οποία προτείνονται επιπλέον μέτρα για την προώθηση της δημιουργίας θέσεων εργασίας και την αντιμετώπιση των επιπτώσεων της κρίσης στην απασχόληση.

Η πίεση που ασκείται στους εθνικούς δημοσιονομικούς πόρους αυξάνεται, ενώ απαιτείται η λήψη περαιτέρω μέτρων για την ανακούφιση από αυτήν μέσω της καλύτερης χρήσης της κοινοτικής χρηματοδότησης, καθώς και της κινητοποίησης και επιτάχυνσης όλων των διαθέσιμων ταμείων για την αντιμετώπιση της κρίσης, συγκεκριμένα αξιοποιώντας το ΕΚΤ όσον αφορά τα μέτρα ταχείας ανάκαμψης, όπως ορίζονται στην προαναφερθείσα ανακοίνωση.

Στο πλαίσιο της τρέχουσας κρίσης, η εξασφάλιση της ομαλής υλοποίησης των προγραμμάτων συνοχής παραμένει ιδιαίτερα σημαντική, διότι αυτά συνιστούν το αποτελεσματικότερο και καταλληλότερο μέσο για τη στήριξη της πραγματικής οικονομίας. Με δημοσιονομικούς πόρους συνολικού ύψους 347 δισεκατομμυρίων ευρώ για την περίοδο 2007-2013, η πολιτική συνοχής στηρίζει ισχυρά τόσο τη δημοσιονομική σταθερότητα όσο και τις δημόσιες επενδύσεις στα κράτη μέλη και στις περιφέρειες της Ευρωπαϊκής Ένωσης.

Η πείρα δείχνει ότι απαιτείται να καταβληθούν περισσότερες προσπάθειες για τη διευκόλυνση της διαχείρισης της κοινοτικής χρηματοδότησης προκειμένου να επιταχυνθεί η ροή της προς τους δικαιούχους οι οποίοι πλήττονται περισσότερο από την οικονομική κάμψη. Το Ευρωπαϊκό Συμβούλιο του Δεκεμβρίου στήριξε τις προτάσεις για την «απλοποίηση των διαδικασιών και την ταχύτερη υλοποίηση των προγραμμάτων που χρηματοδοτούνται από το Ταμείο Συνοχής και τα Διαρθρωτικά Ταμεία». Κατά συνέπεια, η εν λόγω πρόταση συμπεριλαμβάνει περαιτέρω στοιχεία απλοποίησης, με γενικό στόχο την επιτάχυνση των συγχρηματοδοτούμενων επενδύσεων στα κράτη μέλη και τις περιφέρειες και την ενίσχυση του αντίκτυπου της χρηματοδότησης στο σύνολο της οικονομίας.

- Γενικό πλαίσιο

Η τρέχουσα κρίση επηρεάζει σημαντικά την πραγματική οικονομία λόγω των δυσκολιών που αντιμετωπίζουν οι τράπεζες, καθώς και των αυστηρότερων όρων της πιστωτικής πολιτικής που ενδέχεται να μειώσουν την κατανάλωση των νοικοκυριών, τις επενδύσεις των επιχειρήσεων, τη στήριξη της καινοτομίας, την τεχνολογική και βιομηχανική ανάπτυξη, αλλά και να επιφέρουν αρνητικές συνέπειες στο ΑΕγχΠ και την απασχόληση.

Επίσης, η κρίση επηρεάζει αρνητικά τους προϋπολογισμούς των κρατών μελών, ενώ η αύξηση της ανεργίας που αναφέρεται κατωτέρω αποτελεί σημαντικό παράγοντα για το γεγονός αυτό. Αφενός, η αύξηση του αριθμού των ατόμων που δικαιούνται να λαμβάνουν επιδόματα μπορεί να οδηγήσει αυτομάτως σε επιβάρυνση των δημοσιονομικών πόρων. Ταυτόχρονα καθίσταται πιο επιτακτική η ανάγκη εφαρμογής ενεργών μέτρων για την αγορά εργασίας προκειμένου οι άνθρωποι να διατηρήσουν τις θέσεις εργασίας τους ή να επιστρέψουν σε αυτές. Με δεδομένους τους γενικούς δημοσιονομικούς περιορισμούς, μπορεί να ανακύψουν σοβαρές δυσχέρειες σχετικά με τις ταμειακές ροές για τις δημόσιες χρηματοδοτικές πηγές των κρατών μελών όσον αφορά την εφαρμογή των ενεργών μέτρων για την αγορά εργασίας. Κατά συνέπεια, τα εν λόγω μέτρα ενδέχεται να καθυστερήσουν εις βάρος των πολιτών, σε μια στιγμή κατά την οποία είναι όλο και πιο αναγκαία.

Σύμφωνα με τις τελευταίες οικονομικές προβλέψεις της Επιτροπής, αναμένεται σημαντική μείωση της ανάπτυξης στην Ευρωπαϊκή Ένωση: 1,4% το 2008 (ήτοι στο ήμισυ του ποσοστού του 2007), 0,2% το 2009 και 1,1% το 2010. Οι δυσοίωνες οικονομικές προοπτικές θα γίνουν πιθανώς αισθητές στα δημόσια οικονομικά. Με σταθερή πολιτική, τα δημοσιονομικά ελλείμματα θα έπρεπε να αυξηθούν, από λιγότερο από 1% του ΑΕγχΠ το 2007 σε 2,6% το 2010. Πάντως, είναι δύσκολο να γίνουν αξιόπιστες προβλέψεις για τα δημόσια οικονομικά, ιδίως όσον αφορά το χρέος, λόγω της ανασφάλειας που επικρατεί σχετικά με τις δημοσιονομικές επιπτώσεις των έκτακτων μέτρων που έχουν λάβει ήδη οι κυβερνήσεις.

Στο πλαίσιο αυτό, η Επιτροπή προσπάθησε να συνεισφέρει στη συζήτηση που έχει ξεκινήσει τόσο στους κόλπους της Ευρωπαϊκής Ένωσης όσο και με τους διεθνείς εταίρους όσον αφορά την εξεύρεση του καλύτερου δυνατού τρόπου αντιμετώπισης της τρέχουσας χρηματοπιστωτικής κρίσης και των κοινωνικοοικονομικών επιπτώσεών της. Συγκεκριμένα, στο πλαίσιο της δέσμης μέτρων για την ανάκαμψη, το Δεκέμβριο του 2008 η Επιτροπή πρότεινε ορισμένες κανονιστικές αλλαγές για την απλοποίηση των κανόνων εφαρμογής της πολιτικής συνοχής και την αύξηση της προχρηματοδότησης (προκαταβολές) προς τα προγράμματα του ΕΤΠΑ και του ΕΚΤ. Χάρη στις επιπλέον προκαταβολές, επιτεύχθηκε άμεση καταβολή μετρητών ύψους 6,25 δισεκατομμυρίων ευρώ το 2009 για την προχρηματοδότηση επενδύσεων, στο πλαίσιο του χρηματοδοτικού κονδυλίου που συμφωνήθηκε για κάθε κράτος μέλος για την περίοδο 2007-2013. Με την εν λόγω τροποποίηση οι συνολικές προκαταβολές το 2009 ανέρχονται σε 11,25 δισεκατομμύρια ευρώ. Η πρόταση της Επιτροπής εγκρίθηκε από το Συμβούλιο το Μάιο του 2009, ενώ όλες οι προκαταβολές έχουν πλέον καταβληθεί στα κράτη μέλη. Η Επιτροπή ενθάρρυνε επανειλημμένα τα κράτη μέλη να μεταφέρουν τις επιπλέον προκαταβολές στα όργανα που συμμετέχουν στη διαχείριση έργου για την εκ των προτέρων κάλυψη των δαπανών των έργων σχετικά με την πολιτική συνοχής.

- Υφιστάμενες διατάξεις στον τομέα της πρότασης

Οι σοβαρές επιπτώσεις που υφίσταται αυτή τη στιγμή η ευρωπαϊκή οικονομία προκαλούν μείωση των μεσοπρόθεσμων προοπτικών ανάπτυξης και σημαντική επιβράδυνση της πραγματικής ανάπτυξης το 2009 και το 2010. Σύμφωνα με τις τελευταίες διαθέσιμες προβλέψεις, πολλές εθνικές οικονομίες βρίσκονται σε φάση ύφεσης. Αυτές οι δυσοίωνες οικονομικές προοπτικές έχουν ιδιαίτερα αρνητικές επιπτώσεις στα δημόσια οικονομικά των κρατών μελών. Επιπλέον, ενδέχεται να διαταραχθούν σοβαρά οι βασικοί όροι εφαρμογής της πολιτικής συνοχής που προβλέπουν εθνική συγχρηματοδότηση σε συνδυασμό με την κινητοποίηση των διαρθρωτικών ταμείων.

Επιπροσθέτως, σύμφωνα με τα τελευταία στοιχεία για τους πρώτους μήνες του 2009, οι αγορές εργασίας της ΕΕ αντιδρούν ακόμη πιο έντονα από το αναμενόμενο στην τρέχουσα οικονομική κάμψη, με τις εταιρίες να ανακοινώνουν σημαντικές περικοπές θέσεων εργασίας σε διάφορους τομείς, ενώ η εμπιστοσύνη επιχειρήσεων και καταναλωτών εξακολουθεί να μειώνεται. Πάνω από 20 εκατομμύρια Ευρωπαίοι είναι άνεργοι, δηλαδή 4 εκατομμύρια περισσότεροι σε σχέση με έναν χρόνο πριν, τάση η οποία εξακολουθεί να είναι ανοδική.

Για την περαιτέρω επιτάχυνση της υλοποίησης των προγραμμάτων και τη συνδρομή στην αντιμετώπιση των δυσκολιών που αναφέρθηκαν προηγουμένως, προτείνεται ένα επιπρόσθετο μέτρο για την ανακούφιση από τις τρέχουσες πιέσεις και την καλύτερη δυνατή αξιοποίηση της κοινοτικής χρηματοδότησης, αποσκοπώντας συγκεκριμένα στην απαραίτητη δράση για την καταπολέμηση της κρίσης εκεί όπου θα είναι κατά το δυνατόν υψηλότερη η προστιθέμενη αξία για τους πολίτες, ιδίως τους ανέργους ή όσους αντιμετωπίζουν κίνδυνο ανεργίας. Το εν λόγω μέτρο απαιτεί τροποποίηση του κανονισμού αριθ.° 1083/2006 του Συμβουλίου σχετικά με τις γενικές διατάξεις που διέπουν την πολιτική συνοχής, συμπεριλαμβανομένης, όπως προτείνεται στην ανακοίνωση με τίτλο «Κοινή δέσμευση για την απασχόληση», μιας προσωρινής αλλαγής στον τρόπο υπολογισμού των ενδιάμεσων πληρωμών των προγραμμάτων που συγχρηματοδοτούνται από το Ευρωπαϊκό Κοινωνικό Ταμείο. Αυτό συνεπάγεται την καθιέρωση μιας προσωρινής επιλογής για τα κράτη μέλη, τα οποία αντιμετωπίζουν σοβαρές δυσχέρειες σχετικά με τις ταμειακές ροές για τη χρηματοδότηση των μέτρων για την αγορά εργασίας που είναι απαραίτητα για την καταπολέμηση της κρίσης και επιλέξιμα σύμφωνα με το ΕΚΤ, ώστε να ζητούν επιστροφές κατά 100% από την Επιτροπή για τα έτη 2009 και 2010, με αποτέλεσμα να μην χρειάζεται εθνική συγχρηματοδότηση κατά την εν λόγω περίοδο. Στόχος είναι να βελτιωθεί η αποτελεσματικότητα του σημαντικού ρόλου που έχει ανατεθεί στο ΕΚΤ με την προαναφερθείσα ανακοίνωση όσον αφορά την εφαρμογή των ενεργών μέτρων για την αγορά εργασίας, όπως είναι η κατάρτιση στο πλαίσιο βραχύχρονων εργασιακών ρυθμίσεων, η πρόβλεψη και η διαχείριση της αναδιάρθρωσης, η αναβάθμιση των δεξιοτήτων, καθώς και η παροχή υψηλής ποιότητας μαθητείας για τους νέους έως το τέλος του 2010. Η εν λόγω πρόταση υποβάλλεται από κοινού με ορισμένα μέτρα απλοποίησης τα οποία καθιστούν αναγκαίες κάποιες τροποποιήσεις στον κανονισμό του Συμβουλίου.

- Συνοχή με άλλες πολιτικές και στόχους της Ένωσης

Άνευ αντικειμένου.

2. ΔΙΑΒΟΥΛΕΥΣΗ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΑΝΤΙΚΤΥΠΟΥ

- Διαβούλευση με τα ενδιαφερόμενα μέρη

Τα προτεινόμενα μέτρα, ιδίως εκείνα τα οποία αφορούν την απλοποίηση, απορρέουν από τις συζητήσεις στο πλαίσιο συγκεκριμένης ομάδας εργασίας στην οποία συμμετείχαν ενδιαφερόμενοι από τα κράτη μέρη και η οποία συστάθηκε το 2008. Περαιτέρω, το Ευρωπαϊκό Κοινοβούλιο και το Ευρωπαϊκό Ελεγκτικό Συνέδριο έχουν επανειλημμένα εκφράσει την επιθυμία τους να απλοποιηθούν οι κανονισμοί για τα Ταμεία.

- Συλλογή και χρήση εμπειρογνωμοσύνης

Δεν υπήρξε ανάγκη για εξωτερική εμπειρογνωμοσύνη.

- Εκτίμηση επιπτώσεων

Η παρούσα πρόταση συμπληρώνει μια σειρά κανονιστικών και μη τροποποιήσεων οι οποίες συμβάλλουν στην προώθηση της υλοποίησης των επιτόπιων προγραμμάτων συνοχής.

Η πρόταση να δοθεί στα κράτη μέλη, στην περίπτωση των επιχειρησιακών προγραμμάτων τα οποία συγχρηματοδοτούνται από το ΕΚΤ, η δυνατότητα ικανοποίησης των αιτήσεων ενδιάμεσων πληρωμών κατά 100% για περιορισμένη περίοδο (έως το τέλος του 2010), αντί να εφαρμοστούν οι συντελεστές επιστροφής που καθορίζονται στα επιχειρησιακά προγράμματα θα διασφαλίσει ότι όλες οι πιστοποιημένες δαπάνες του 2009 και του 2010 μπορούν να εξοφληθούν χωρίς να δημιουργηθεί κενό στους εθνικούς προϋπολογισμούς, τηρώντας πλήρως τις εθνικές υποχρεώσεις συγχρηματοδότησης καθ’ όλη τη διάρκεια των προγραμμάτων. Πράγματι, η επιστροφή κατά 100% θα βασίζεται στην πραγματική επιτόπια υλοποίηση κατά τα έτη 2009 και 2010. Η παροδική αύξηση της επιστροφής δεν θα μεταβάλει το δημοσιονομικό πλαίσιο το οποίο κατέστη αντικείμενο διαπραγμάτευσης στο Συμβούλιο τον Δεκεμβρίου του 2005.

Η περαιτέρω απλοποίηση και διευκρίνιση των κανόνων που διέπουν την πολιτική συνοχής αναμφισβήτητα θα επηρεάσει θετικά τον ρυθμό υλοποίησης των προγραμμάτων, ιδίως μέσω της διάθεσης στις εθνικές, περιφερειακές και τοπικές αρχές σαφέστερων και με λιγότερη γραφειοκρατία κανόνων που θα παρέχουν μεγαλύτερη ευελιξία κατά την προσαρμογή των προγραμμάτων στις νέες προκλήσεις.

3. Νομικα στοιχεια της προτασησ

- Συνοπτική παρουσίαση των προτεινόμενων μέτρων

Οι προτεινόμενες τροποποιήσεις κατατάσσονται σε δύο ομάδες:

1. Τροποποίηση που συνδέεται με τους κανόνες δημοσιονομικής διαχείρισης με στόχο την περαιτέρω επιτάχυνση των επιτόπιων συγχρηματοδοτούμενων προγραμμάτων του ΕΚΤ. Αφορά τα εξής:

2. Η προτεινόμενη τροποποίηση του άρθρου 77 αναφορικά με τον υπολογισμό των ενδιάμεσων πληρωμών των επιχειρησιακών προγραμμάτων που συγχρηματοδοτούνται από το ΕΚΤ έχει ως στόχο τη διευκόλυνση και επιτάχυνση της εφαρμογής των επιτόπιων μέτρων για την καταπολέμηση της κρίσης και την επιτάχυνση της παροχής στήριξης προς τους πολίτες, ιδίως όσους τη χρειάζονται περισσότερο, τους ανέργους ή όσους αντιμετωπίζουν κίνδυνο ανεργίας. Συνεπάγεται ότι έως το τέλος του 2010, δηλαδή, την περίοδο κατά την οποία εξαιτίας της οικονομικής κάμψης οι εθνικοί πόροι ενδέχεται να είναι ιδιαιτέρως ισχνοί, οι αιτήσεις για ενδιάμεσες πληρωμές θα επιδοτούνται κατά το 100% της δημόσιας συνεισφοράς για κάθε άξονα προτεραιότητας, αν ένα κράτος μέλος εκφράσει την επιθυμία να εφαρμόσει την εν λόγω επιλογή. Έτσι, το επιπλέον ποσό που καταβάλλεται σε κάθε πρόγραμμα θα λαμβάνεται υπόψη κατά τον υπολογισμό του κατώτατου ορίου του 95% και στο κλείσιμο του προγράμματος. Κατ’ αυτόν τον τρόπο, η παρέκκλιση δεν αλλάζει τις εθνικές υποχρεώσεις συγχρηματοδότησης οι οποίες ισχύουν για τα επιχειρησιακά προγράμματα κατά την περίοδο προγραμματισμού συνολικά, ούτε αλλάζει το δημοσιονομικό πλαίσιο για την περίοδο χρηματοδότησης. Δεδομένου ότι είναι ανάγκη να επιτευχθεί ισορροπία μεταξύ των κοινοτικών δημοσιονομικών περιορισμών και της σημασίας που έχει η διάθεση των κονδυλίων από τα Ταμεία για τους πολίτες που πλήττονται περισσότερο από την κρίση, προτείνεται η εν λόγω διάταξη να εφαρμόζεται μόνο σε επιχειρησιακά προγράμματα συγχρηματοδοτούμενα από το ΕΚΤ, ιδίως αυτά που προβλέπουν μέτρα για την καταπολέμηση της κρίσης. Εξάλλου το ΕΚΤ είναι το κύριο ευρωπαϊκό μέσο επένδυσης στους πολίτες και καταπολέμησης των επιπτώσεων της κρίσης στην απασχόληση: περίπου 9 εκατομμύρια πολίτες επωφελούνται άμεσα από τη στήριξη του ΕΚΤ κάθε χρόνο. Η στήριξη αυτή αφορά σχεδόν εξ ολοκλήρου την εφαρμογή της στρατηγικής της Λισαβόνας και της ευρωπαϊκής στρατηγικής για την απασχόληση

3. Τροποποιήσεις που συνδέονται με την υλοποίηση προγραμμάτων με στόχο τη διευκόλυνση, απλοποίηση και διευκρίνιση των κανόνων που διέπουν την πολιτική συνοχής. Αφορούν τις εξής διατάξεις:

4. Οι προτεινόμενες τροποποιήσεις των άρθρων 39-41 είναι διττής σημασίας. Λόγω των ειδικών κανονισμών για τα Ταμεία, το ΕΤΠΑ, το ΤΣ και, στο πλαίσιο του ΕΤΠΑ οι στόχοι σύγκλισης και περιφερειακής ανταγωνιστικότητας και απασχόλησης περιέχουν διαφορετικούς ορισμούς σχετικά με το ποια έργα είναι «περιβαλλοντικά» και ποια είναι τα «λοιπά» έργα[1]. Κατά συνέπεια, το διπλό κατώτατο όριο του άρθρου 39 οδηγεί σε αυθαιρεσίες: αναλόγως του Ταμείου και του στόχου, για το ίδιο έργο ισχύουν διαφορετικά κατώτατα όρια. Προτείνεται, ως εκ τούτου, να συμπεριληφθεί στο άρθρο 39 ενιαίο κατώτατο όριο ύψους 50 εκατομμυρίων ευρώ το οποίο να ισχύει για όλα τα μεγάλα έργα. Εντούτοις, λόγω της σπουδαιότητας των κοινοτικών επενδύσεων στο περιβάλλον γενικά, η Επιτροπή θα ζητήσει από τα κράτη μέλη 1) να διασφαλίσουν την κατάλληλη παρακολούθηση όλων των επενδύσεων, συμπεριλαμβανομένων αυτών που βρίσκονται κάτω από το κατώτατο όριο που προβλέπει ο κανονισμός και 2) να ενημερώνουν την Επιτροπή για την εξέλιξη της υλοποίησης στις ετήσιες εκθέσεις σχετικά με τα επιχειρησιακά προγράμματα.

5. Η δεύτερη τροποποίηση στα άρθρα 39, 40 και άρθρο 41 παράγραφοι 1 και 2, αφορά την παροχή της δυνατότητας συγχρηματοδότησης ενός και μόνο μεγάλου έργου αντί περισσότερων του ενός προγραμμάτων. Αυτό είναι ιδιαίτερα σημαντικό για έργα εθνικής εμβέλειας ή κοινοτικής σημασίας τα οποία διέρχονται από πολλές περιφέρειες και τα οποία θα πρέπει να διαχωρίζονται τεχνητά σε πολλά έργα, αν δεν υπάρχει η δυνατότητα αυτή.

6. Η προτεινόμενη τροποποίηση του άρθρου 44 αντανακλά τη σημασία που αποδίδει το ευρωπαϊκό σχέδιο για την ανάκαμψη της οικονομίας στην προώθηση των δαπανών για την ενεργειακή απόδοση και τη χρήση ανανεώσιμων πηγών ενέργειας στην Ευρωπαϊκή Ένωση. Προσφέρει τη δυνατότητα δημιουργίας συγκροτημένων μέσων χρηματοοικονομικής τεχνικής για τη στήριξη των εν λόγω μέτρων, εκτός των ήδη υφιστάμενων μέσων χρηματοοικονομικής τεχνικής για άλλους τομείς.

7. Η προτεινόμενη τροπολογία του άρθρου 48 διευκρινίζει ποιο είδος εγγράφου απαιτείται και ποιες είναι οι ελάχιστες πληροφορίες που πρέπει να προσκομίζονται στο πλαίσιο της αναθεώρησης ενός επιχειρησιακού προγράμματος, προκειμένου να αποφεύγεται η ανάγκη αξιολόγησης εφόσον συντρέχουν συνθήκες τέτοιας φύσης που καθιστούν περιττή την αξιολόγηση.

8. Οι προτεινόμενες τροποποιήσεις του άρθρου 55 για έργα που αποδίδουν έσοδα έχουν ως στόχο την απλοποίηση της παρακολούθησης των εσόδων και την ευθυγράμμισή της με τη συνολικό κύκλο ζωής των προγραμμάτων. Ως εκ τούτου, η διάρκεια των διατάξεων σχετικά με την παρακολούθηση των εσόδων περιορίζεται πλέον στην ημερομηνία υποβολής των εγγράφων για το κλείσιμο ενός προγράμματος. Αφενός, αποφεύγονται έτσι καταστάσεις στις οποίες τέτοιου είδους έσοδα θα έπρεπε να παρακολουθούνται επί χρόνια μετά το κλείσιμο ενός προγράμματος, μειώνοντας σημαντικά το διοικητικό φόρτο των αρχών των κρατών μελών και της Επιτροπής. Αφετέρου, εξασφαλίζεται ότι τα καταβληθέντα ποσά που επιστρέφονται σε ένα πρόγραμμα εξαιτίας των υψηλότερων του αναμενόμενου εσόδων δεν χάνονται οριστικά, αλλά μπορούν να επαναχρησιμοποιηθούν στο πλαίσιο του προγράμματος. Εξάλλου, σύμφωνα με την αρχή της χρηστής δημοσιονομικής διαχείρισης και με τους εφαρμοστέους εθνικούς κανόνες, υπενθυμίζεται ότι σε όλες τις περιπτώσεις τα έσοδα που αποκομίζονται από πράξεις πρέπει να λαμβάνονται υπόψη κατά τον υπολογισμό της δημόσιας συνεισφοράς.

9. Η προτεινόμενη τροπολογία του άρθρου 56, παράγραφος 3 έχει ως στόχο να διευκρινίσει ότι μόνον εφόσον προστίθεται νέα κατηγορία δαπανών τη στιγμή της αναθεώρησης ενός επιχειρησιακού προγράμματος ισχύει νέα ημερομηνία επιλεξιμότητας για την εν λόγω νέα κατηγορία δαπανών, ενώ οι νέες δαπάνες στο πλαίσιο μιας ήδη επιλέξιμης κατηγορίας μπορούν να προστίθενται ανά πάσα στιγμή χωρίς άμεση τροποποίηση του προγράμματος.

10. Η προτεινόμενη τροποποίηση του άρθρου 57 προβλέπεται να διευκρινίσει το πεδίο εφαρμογής του παρόντος άρθρου σχετικά με τη διάρκεια των πράξεων. Η σημερινή εκδοχή του άρθρου 57, παράγραφος 1 ορίζει μόνον στο τέλος (στοιχείο β) ότι ισχύει για υποδομές και παραγωγικές δραστηριότητες. Η εν λόγω τελευταία προδιαγραφή του πεδίου εφαρμογής προτείνεται τώρα να συμπεριληφθεί στο πρώτο μέρος της παραγράφου. Δεύτερον, όσον αφορά το ΕΚΤ, προτείνεται ο περιορισμός των διατάξεων σε πράξεις οι οποίες διέπονται από τους κανόνες περί κρατικών ενισχύσεων, αναλαμβάνοντας την υποχρέωση να διατηρούν τις επενδύσεις ή τις θέσεις εργασίας που δημιουργούνται για τη χρονική περίοδο που προβλέπεται από τον εφαρμοστέο κανόνα περί κρατικών ενισχύσεων. Περαιτέρω, προτείνεται η εξαίρεση της εφαρμογής της παρούσας διάταξης σε περιπτώσεις μη δόλιας πτώχευσης. Συνεπώς, οι πράξεις για τις οποίες δεν αναμένεται λογικά η διαχειριστική αρχή ή ο δικαιούχος να είναι σε θέση να εγγυηθούν τη διάρκειά τους, εξαιρούνται από το πεδίο εφαρμογής του άρθρου.

11. Το άρθρο 67 πρόκειται να τροποποιηθεί με στόχο να διευκρινιστούν και να απλοποιηθούν οι απαιτούμενες πληροφορίες για την υποβολή ετήσιας έκθεσης σχετικά με τη δημοσιονομική εκτέλεση ενός επιχειρησιακού προγράμματος. Σύμφωνα με την πρόταση, προτείνεται να ευθυγραμμίζονται οι απαιτούμενες δημοσιονομικές πληροφορίες για την ετήσια έκθεση σχετικά με την υλοποίηση ενός επιχειρησιακού προγράμματος με τις πληροφορίες που πρέπει να παρέχονται με τις αιτήσεις πληρωμών, καθώς και οι δημοσιονομικές πληροφορίες να καθίστανται συγκρίσιμες με τις πληροφορίες σχετικά με τη φυσική πρόοδο του προγράμματος. Έτσι περιορίζονται οι υποχρεώσεις πληροφόρησης που βαρύνουν τις διαχειριστικές αρχές, τους ενδιάμεσους φορείς και τους τελικούς δικαιούχους, ενώ παρέχονται στην Επιτροπή εν γένει καλύτερα συγκριτικά στοιχεία σχετικά με την υλοποίηση του προγράμματος.

12. Η προτεινόμενη τροποποίηση του άρθρου 78, παράγραφος 2, στοιχείο α) προτίθεται να διευκρινίσει ότι στο πλαίσιο των προκαταβολών των κρατικών ενισχύσεων περιλαμβάνονται στις επιτρεπτές εγγυήσεις και εγγυήσεις τραπεζών ή άλλων χρηματοπιστωτικών ιδρυμάτων, καθώς και η δυνατότητα η οποία προβλέπεται για το σκοπό αυτό από τους δημόσιους θεσμούς και τα ίδια τα κράτη μέλη. Με αυτόν τον τρόπο λαμβάνονται καλύτερα υπόψη τα διάφορα μέσα εγγυοδοσίας που χρησιμοποιούνται και τα διάφορα θεσμικά πλαίσια των κρατών μελών.

13. Η προτεινόμενη τροποποίηση του άρθρου 78, παράγραφοι 6 και 7, απορρέει απευθείας από την ανωτέρω τροποποίηση του άρθρου 44 σχετικά με τη συμπερίληψη των μέσων χρηματοοικονομικής τεχνικής που σχετίζονται με την ενεργειακή απόδοση και τη χρήση ανανεώσιμων πηγών ενέργειας. Επιπροσθέτως, στην παράγραφο 6, στοιχείο δ) η τροποποίηση θα επιτρέψει τη μεταχείριση των εξόδων διαχείρισης ως επιλέξιμων δαπανών. Αυτό αποδίδει καλύτερα την πραγματικότητα στη βάση, καθώς τα έξοδα διαχείρισης αποτελούν συνήθως τμήμα των επιλέξιμων δαπανών της σύμβασης στα μέσα χρηματοοικονομικής τεχνικής.

14. Το άρθρο 88 αφορά το μερικό κλείσιμο προγραμμάτων, ένα καθεαυτό μέσο το οποίο έχει τη δυνατότητα να συμβάλλει σημαντικά στη μείωση του διοικητικού φόρτου που βαρύνει τις διαχειριστικές αρχές, τους ενδιάμεσους φορείς και τους τελικούς δικαιούχους, περιορίζοντας την προθεσμία διατήρησης των δικαιολογητικών. Ωστόσο, ελάχιστα είναι αυτή τη στιγμή τα κίνητρα, ώστε τα κράτη μέλη να κάνουν χρήση του μερικού κλεισίματος: προς το παρόν οι τυχόν δημοσιονομικές διορθώσεις για πράξεις που υφίστανται μερικό κλείσιμο είναι καθαρές διορθώσεις, δηλαδή το ποσό αφαιρείται από το πρόγραμμα. Τούτο είναι απολύτως λογικό σε περίπτωση που μια διόρθωση προκύπτει κατόπιν ελέγχου από την Επιτροπή, την Ευρωπαϊκή Υπηρεσία Καταπολέμησης της Απάτης (OLAF) ή το Ελεγκτικό Συνέδριο, δεδομένου ότι οι πράξεις που περιλαμβάνονται σε μερικό κλείσιμο πρέπει να είναι απολύτως νόμιμες και κανονικές. Ωστόσο, σε περίπτωση παρατυπιών τις οποίες εντοπίζουν τα κράτη μέλη θα ήταν πιο συνεπές (ενώ θα προσέφερε και κίνητρο για τη χρήση του συστήματος) να επιτρέπεται στα κράτη μέλη η επαναχρησιμοποίηση των ποσών που διόρθωσαν σε μια πράξη που συμπεριλαμβάνεται σε μερικό κλείσιμο. Η προτεινόμενη τροπολογία θα επέτρεπε στα κράτη μέλη να επαναχρησιμοποιήσουν τα ποσά για παρατυπίες που τα ίδια εντόπισαν και διόρθωσαν για πράξεις οι οποίες συμπεριλαμβάνονταν σε μερικό κλείσιμο. Σε περίπτωση παρατυπίας η οποία εντοπίζεται από όργανο της ΕΕ, η σημερινή κατάσταση παραμένει αμετάβλητη.

15. Η προτεινόμενη τροποποίηση του άρθρου 94 προτίθεται να βελτιώσει την ευελιξία σχετικά με τον υπολογισμό του κανόνα της αποδέσμευσης όσον αφορά μεγάλα έργα. Αντί να υπολογίζεται η περίοδος που αφορά την αποδέσμευση από την ημερομηνία κατά την οποία η Επιτροπή εκδίδει απόφαση για ένα μεγάλο έργο, προτείνεται η εφαρμογή του κανόνα της αυτόματης αποδέσμευσης για μεγάλα έργα από την ημερομηνία υποβολής στην Επιτροπή της αίτησης στο πλαίσιο μεγάλου έργου το οποίο πληροί όλες τις απαιτήσεις του κανονισμού.

16. Νομική βάση

Ο κανονισμός (ΕΚ) αριθ. 1083/2006, της 11ης Ιουλίου 2006, του Συμβουλίου περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ) αριθ. 1260/1999, καθορίζει τους κοινούς κανόνες που ισχύουν και για τα τρία Ταμεία. Βασιζόμενος στην αρχή της επιμερισμένης διαχείρισης μεταξύ της Ευρωπαϊκής Επιτροπής και των κρατών μελών, ο παρών κανονισμός περιλαμβάνει διατάξεις για μια νέα διαδικασία προγραμματισμού, καθώς και νέα πρότυπα (μεταξύ άλλων χρηματοπιστωτικής) – διαχείρισης, παρακολούθησης, δημοσιονομικού ελέγχου και αξιολόγησης των έργων.

- Αρχή της επικουρικότητας

Η πρόταση είναι σύμφωνη με την αρχή της επικουρικότητας στο βαθμό που αποσκοπεί να βοηθήσει τα κράτη μέλη να αντιμετωπίσουν τις επιπτώσεις της τρέχουσας χρηματοπιστωτικής κρίσης μέσω αλλαγών οι οποίες ενισχύουν τον ρόλο των τελευταίων στο πλαίσιο της επιμερισμένης διαχείρισης των Ταμείων.

- Αρχή της αναλογικότητας

Η πρόταση είναι σύμφωνη με την αρχή της αναλογικότητας για τους ακόλουθους λόγους:

Η προτεινόμενη τροπολογία των κανόνων δημοσιονομικής διαχείρισης έχει εκ φύσεως στοχευμένη εφαρμογή, δεδομένου ότι αποσκοπεί στο να προωθήσει τη συνεισφορά του ΕΚΤ στα μέτρα καταπολέμησης της κρίσης και, ως εκ τούτου, να στηρίξει την ανάκαμψη της ευρωπαϊκής οικονομίας χωρίς να αλλάξουν οι αρχές που διέπουν τη δημοσιονομική διαχείριση της πολιτικής συνοχής. Η επιστροφή των ενδιάμεσων πληρωμών κατά 100% θα πρέπει να έχει χρονικό περιορισμό υπό την προϋπόθεση ότι η κορύφωση της κρίσης θα σταματήσει έως το τέλος του 2010.

Προκειμένου να μπορούν τα κράτη μέλη να επωφεληθούν από τα απλοποιημένα μέτρα καθ’ όλη την περίοδο προγραμματισμού, είναι αναγκαία η εφαρμογή ορισμένων διατάξεων αναδρομικά. Δεδομένου ότι ο τροποποιημένος κανονισμός αριθ. 1080/2006[2] προβλέπει την επιλεξιμότητα των δαπανών σχετικά με την ενεργειακή απόδοση και τη χρήση ανανεώσιμων πηγών ενέργειας στις υπάρχουσες κατοικίες σε όλα τα κράτη μέλη, είναι απαραίτητη η εφαρμογή των τροπολογιών σχετικά με τα άρθρα 44 και 78, παράγραφος 6 από την ημερομηνία έναρξης ισχύος του εν λόγω κανονισμού. Άλλα μέτρα θα πρέπει να ισχύουν από την επομένη της δημοσίευσης στην Επίσημη Εφημερίδα, λόγω του κρίσιμου ρόλου τους όσον αφορά την παροχή βοήθειας στα κράτη μέλη για την αντιμετώπιση των επιπτώσεων της κρίσης.

- Επιλογή νομικής πράξης

Προτεινόμενη πράξη: κανονισμός.

Άλλα μέσα δεν θα ήταν κατάλληλα για τους εξής λόγους:

Η Επιτροπή εξέτασε όλα τα περιθώρια ελιγμών που παρέχει το νομικό πλαίσιο για την επιτάχυνση των έργων προς όφελος των οικονομιών των κρατών μελών και των πολιτών από κοινού με τις δυνατότητες μείωσης του διοικητικού φόρτου που βαρύνει τους δικαιούχους. Εκτός από τις πρόσφατες τροπολογίες του γενικού κανονισμού και των κανονισμών που αφορούν ειδικά τα Ταμεία και τις μη κανονιστικές τροποποιήσεις που παρουσιάζονται στις ανακοινώσεις της 26ης Νοεμβρίου 2008 και της 3ης Ιουνίου 2009, η Επιτροπή κρίνει αναγκαίο, με βάση την έως τώρα εμπειρία, να προτείνει περαιτέρω τροποποιήσεις του γενικού κανονισμού. Στόχος των αναθεωρήσεων αυτών είναι να διευκολυνθεί η κινητοποίηση των κοινοτικών πόρων για την έναρξη έργων, έτσι ώστε να επιταχυνθεί η υλοποίησή τους και, συνεπώς, ο αντίκτυπος των επενδύσεων στην πραγματική οικονομία.

4. Δημοσιονομικεσ επιπτωσεισ

Δεν υπάρχουν επιπτώσεις στις πιστώσεις ανάληψης υποχρεώσεων αφού δεν προτείνεται τροποποίηση των μέγιστων ποσών της χρηματοδότησης του ΕΚΤ που προβλέπεται στα επιχειρησιακά προγράμματα για την περίοδο προγραμματισμού 2007-2013.

Επιπτώσεις στις πιστώσεις πληρωμών θα υπάρξουν εφόσον τα κράτη μέλη λάβουν την απόφαση να κάνουν χρήση της δυνατότητας να ζητήσουν επιστροφές κατά 100% κατά τη διάρκεια του 2009 και του 2010 .

Η ανάλυση των προβλέψεων πληρωμών των κρατών μελών και των διαθέσιμων πιστώσεων πληρωμών για τον προϋπολογισμό του 2009 και το σχέδιο προϋπολογισμού του 2010 καταδεικνύει ότι οι μέγιστες επιπλέον πιστώσεις πληρωμών που πρέπει να καταβληθούν σύμφωνα με τη δυνατότητα επιστροφής κατά 100% το 2009 και το 2010 για τα προγράμματα του ΕΚΤ θα ανέλθουν κατά προσέγγιση στα 6,6 δισεκατομμύρια ευρώ. Αυτό θα αντισταθμιστεί από τις μειωμένες ανάγκες για πιστώσεις πληρωμών σε μεταγενέστερο στάδιο της περιόδου προγραμματισμού.

Η Επιτροπή θα συγκροτήσει μέσο παρακολούθησης για τη στενή εποπτεία της κατανάλωσης των επιπλέον πιστώσεων του Ευρωπαϊκού Κοινωνικού Ταμείου. Όσον αφορά τις αιτήσεις πληρωμών που υποβάλλονται από την 1η Ιανουαρίου 2011, θα εφαρμόζεται το κανονικό ποσοστό συγχρηματοδότησης το οποίο εγκρίθηκε στην απόφαση που αφορά το πρόγραμμα.

Η Επιτροπή πιστεύει ότι τα προτεινόμενα μέτρα για την απλοποίηση της υλοποίησης ενδέχεται να αυξήσουν σημαντικά το ρυθμό των επιτόπιων δαπανών και, κατά συνέπεια, να επιταχύνουν την υποβολή ενδιάμεσων πληρωμών στην Επιτροπή.

2009/0107 (AVC)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

σχετικά με την τροποποίηση του κανονισμού (ΕΚ) αριθ. 1083/2006 περί γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής όσον αφορά την απλοποίηση ορισμένων απαιτήσεων, καθώς και όσον αφορά ορισμένες διατάξεις σχετικά με τη δημοσιονομική διαχείριση

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 161,

την πρόταση της Επιτροπής,

τη σύμφωνη γνώμη του Ευρωπαϊκού Κοινοβουλίου,

τη γνώμη της Ευρωπαϊκής Οικονομικής και Κοινωνικής Επιτροπής,

τη γνώμη της Επιτροπής των Περιφερειών,

Εκτιμώντας τα ακόλουθα:

(1) Η τρέχουσα χρηματοπιστωτική και οικονομική κρίση δημιούργησε σοβαρά προβλήματα στην Κοινότητα. Παρότι έχουν ήδη ληφθεί σημαντικά μέτρα για την αντιμετώπιση των επιπτώσεων της κρίσης, συμπεριλαμβανομένων και τροπολογιών του νομοθετικού πλαισίου, ο πραγματικός αντίκτυπος της χρηματοπιστωτικής κρίσης στην πραγματική οικονομία, την αγορά εργασίας και τους πολίτες μόλις τώρα αρχίζει να γίνεται ευρύτερα αισθητός. Η πίεση που ασκείται στους εθνικούς δημοσιονομικούς πόρους αυξάνεται, ενώ απαιτείται η λήψη περαιτέρω μέτρων για την ανακούφιση από αυτήν μέσω της μέγιστης και βέλτιστης χρήσης της κοινοτικής χρηματοδότησης.

(2) Προκειμένου να καταστεί ευκολότερη η διαχείριση της κοινοτικής χρηματοδότησης και η επιτάχυνση των επενδύσεων στα κράτη μέλη και τις περιφέρειες, αλλά και να ενισχυθεί ο αντίκτυπος της χρηματοδότησης στην οικονομία, είναι αναγκαία η περαιτέρω απλοποίηση των κανόνων της πολιτικής συνοχής.

(3) Λόγω των διαφορών ανάμεσα στα Ταμεία και τους στόχους όσον αφορά τον ορισμό του περιβάλλοντος, είναι σκόπιμο, για λόγους συνάφειας, να ισχύει μόνον ένα κατώτατο όριο για το σκοπό του ορισμού του μεγάλου έργου. Λόγω της σπουδαιότητας των επενδύσεων στον τομέα του περιβάλλοντος, συμπεριλαμβανομένων και εκείνων που υπάγονται στο κατώτατο όριο που προβλέπει ο παρών κανονισμός, τα κράτη μέλη πρέπει να διασφαλίσουν την κατάλληλη παρακολούθηση όλων των εν λόγω επενδύσεων και να ενημερώνουν την Επιτροπή στις ετήσιες εκθέσεις υλοποίησης των επιχειρησιακών προγραμμάτων.

(4) Είναι επίσης απαραίτητο να υπάρχει η δυνατότητα ένα μεγάλο έργο να καλύπτει περισσότερα από ένα επιχειρησιακά προγράμματα, προκειμένου να είναι δυνατή η υλοποίηση τέτοιου είδους μεγάλου έργου το οποίο καλύπτει διαφορετικές περιφέρειες και στόχους. Αυτό είναι ιδιαίτερα σημαντικό στην περίπτωση επενδύσεων εθνικής ή κοινοτικής σημασίας.

(5) Είναι απαραίτητο να διατίθενται μέσα χρηματοοικονομικής τεχνικής για μέτρα σχετικά με την ενεργειακή απόδοση και τη χρήση ανανεώσιμων πηγών ενέργειας λαμβάνοντας υπόψη τη σημασία των μέτρων αυτών για την Κοινότητα και τις εθνικές προτεραιότητες.

(6) Προκειμένου να διευκολυνθεί η προσαρμογή των επιχειρησιακών προγραμμάτων ώστε να ανταποκρίνονται στην τρέχουσα χρηματοπιστωτική και οικονομική κρίση, τα κράτη μέλη θα πρέπει να προσκομίσουν ανάλυση η οποία να δικαιολογεί την αναθεώρηση του επιχειρησιακού προγράμματος αντί για την αξιολόγησή του.

(7) Σύμφωνα με την αρχή της χρηστής δημοσιονομικής διαχείρισης και τους εφαρμοστέους εθνικούς κανόνες, έσοδα που παράγονται από πράξεις πρέπει να λαμβάνονται υπόψη κατά τον υπολογισμό της δημόσιας συνεισφοράς. Είναι απαραίτητη η απλοποίηση της παρακολούθησης των εσόδων ώστε να ευθυγραμμιστούν με το συνολικό κύκλο προγραμματισμού.

(8) Για λόγους ασφάλειας δικαίου είναι απαραίτητο να διευκρινιστεί ότι οι δαπάνες καθίστανται επιλέξιμες από την ημερομηνία υποβολής στην Επιτροπή αίτησης αναθεώρησης ενός επιχειρησιακού προγράμματος μόνον στην περίπτωση που αυτό εμπίπτει σε νέα κατηγορία δαπανών η οποία προστέθηκε κατά τη στιγμή της αναθεώρησης του εν λόγω επιχειρησιακού προγράμματος.

(9) Το πεδίο εφαρμογής της διάταξης σχετικά με την προβλεπόμενη διάρκεια της πράξης πρέπει να διευκρινιστεί. Συγκεκριμένα, είναι σκόπιμο να περιοριστούν οι διατάξεις στις πράξεις εκείνες οι οποίες συγχρηματοδοτούνται από το ΕΚΤ και υπάγονται στους κανόνες περί κρατικών ενισχύσεων με υποχρέωση διατήρησης των επενδύσεων ή των θέσεων εργασίας που δημιουργούνται. Περαιτέρω, είναι απαραίτητο να εξαιρεθεί η εφαρμογή της εν λόγω διάταξης στις πράξεις εκείνες οι οποίες, μετά το πέρας τους, υφίστανται σημαντική τροποποίηση μέσω της παύσης της παραγωγικής διαδικασίας λόγω μη δόλιας πτώχευσης.

(10) Είναι αναγκαίο να διευκρινιστούν και να απλοποιηθούν οι απαιτούμενες πληροφορίες για την υποβολή ετήσιων εκθέσεων σχετικά με τη δημοσιονομική εκτέλεση ενός επιχειρησιακού προγράμματος. Ως εκ τούτου, είναι σκόπιμο να ευθυγραμμιστούν οι δημοσιονομικές πληροφορίες που απαιτούνται για την ετήσια έκθεση σχετικά με την υλοποίηση του επιχειρησιακού προγράμματος με τις πληροφορίες οι οποίες παρέχονται στη δήλωση δαπανών, καθώς και να διευκρινιστεί ο ορισμός των χρηματοοικονομικών δεικτών.

(11) Όπως περιγράφεται στην ανακοίνωση της Επιτροπής, της 3ης Ιουνίου 2009, με τίτλο «Κοινή δέσμευση για την απασχόληση», προκειμένου να αμβλυνθούν τα προβλήματα σχετικά με τις ταμειακές ροές τα οποία προκύπτουν στα κράτη μέλη ως συνέπεια των δημοσιονομικών περιορισμών κατά τη διάρκεια της κορύφωσης της κρίσης και να επιταχυνθεί η εφαρμογή των ενεργών μέτρων για την αγορά εργασίας που αποσκοπούν στη στήριξη των πολιτών και, πιο συγκεκριμένα, των ανέργων ή όσων αντιμετωπίζουν κίνδυνο ανεργίας, είναι αναγκαίο να τροποποιηθούν για περιορισμένη χρονική περίοδο οι διατάξεις αναφορικά με τον υπολογισμό των ενδιάμεσων πληρωμών. Για το λόγο αυτό ενδείκνυται, χωρίς να μεταβάλλονται οι εθνικές υποχρεώσεις συγχρηματοδότησης οι οποίες ισχύουν για τα επιχειρησιακά προγράμματα καθ’ όλη την περίοδο προγραμματισμού, να ικανοποιήσει η Επιτροπή , εφόσον το ζητήσουν τα κράτη μέλη, τις αιτήσεις ενδιάμεσων πληρωμών στο 100% της δημόσιας συνεισφοράς για κάθε άξονα προτεραιότητας των επιχειρησιακών προγραμμάτων που συγχρηματοδοτούνται από το ΕΚΤ.

(12) Προκειμένου να απλοποιηθεί η πληρωμή των προκαταβολών στους δικαιούχους των κρατικών ενισχύσεων και να περιοριστούν οι χρηματοοικονομικοί κίνδυνοι που σχετίζονται με την εν λόγω πληρωμή, πρέπει να επανακαθοριστεί το πεδίο εφαρμογής των επιτρεπτών εγγυήσεων.

(13) Οι απαιτήσεις των δηλώσεων δαπανών αναφορικά με τα μέσα χρηματοοικονομικής τεχνικής πρέπει να απλοποιηθούν. Συγκεκριμένα, εκτός από το κόστος διαχείρισης, ως επιλέξιμες δαπάνες πρέπει να θεωρούνται οι προμήθειες διαχείρισης.

(14) Για λόγους συνάφειας, είναι σκόπιμο τα κράτη μέλη να επαναχρησιμοποιούν τα ποσά που διορθώνονται σε πράξη η οποία συμπεριλαμβάνεται σε μερικό κλείσιμο, σε περίπτωση παρατυπιών τις οποίες εντοπίζουν τα ίδια τα κράτη μέλη.

(15) Με βάση την εμπειρία είναι σκόπιμο να εφαρμόζεται η μείωση των ποσών που υπάγονται στον κανόνα της αυτόματης αποδέσμευσης από τα εν λόγω ποσά τα οποία αφορούν ένα μεγάλο έργο από την ημερομηνία υποβολής στην Επιτροπή της αίτησης στο πλαίσιο του εν λόγω μεγάλου έργου το οποίο πληροί όλες τις απαιτήσεις του κανονισμού.

(16) Για να μπορέσουν τα κράτη μέλη να επωφεληθούν από τα μέτρα απλοποίησης καθ’ όλη τη διάρκεια της περιόδου προγραμματισμού και να διασφαλιστεί η ίση μεταχείριση, είναι απαραίτητη η εφαρμογή των τροποποιήσεων του άρθρου 48 παράγραφος 3, του άρθρου 56 παράγραφοι 2 και 3, του άρθρου 57, του άρθρου 78 παράγραφος 2 και του άρθρου 78 παράγραφος 6, στοιχείο δ) αναδρομικά.

(17) Ο κανονισμός (EΚ) αριθ. 1080/2006 του Ευρωπαϊκού Κοινοβουλίου και του Συμβουλίου της 5ης Ιουλίου 2006 για το Ευρωπαϊκό Ταμείο Περιφερειακής Ανάπτυξης και την κατάργηση του κανονισμού (ΕΚ) αριθ. 1783/1999[3] τροποποιήθηκε από τον κανονισμό (EΚ) αριθ. 397/2009[4] ο οποίος καθιέρωσε τους κανόνες επιλεξιμότητας των δαπανών για την ενεργειακή απόδοση και τη χρήση ανανεώσιμων πηγών ενέργειας στις υπάρχουσες κατοικίες σε όλα τα κράτη μέλη. Επομένως, είναι σκόπιμο να εφαρμόζονται οι τροποποιήσεις σχετικά με την ενεργειακή απόδοση και τη χρήση ανανεώσιμων πηγών ενέργειας από την ημερομηνία έναρξης ισχύος του κανονισμού (EΚ) αριθ. 397/2009.

(18) Κατόπιν υποβολής της αίτησης στο πλαίσιο μεγάλου έργου το οποίο πληροί όλες τις απαιτήσεις του κανονισμού, τα ποσά που καλύπτονται από την αίτηση πρέπει να προστατεύονται από την αυτόματη αποδέσμευση. Η προστασία αυτή πρέπει να ισχύει για όλες τις αιτήσεις στο πλαίσιο μεγάλων έργων οι οποίες υποβάλλονται από την έναρξη της περιόδου προγραμματισμού και πρέπει να ισχύει αναδρομικά, ιδίως ενόψει της τρέχουσας χρηματοπιστωτικής κρίσης.

(19) Δεδομένου ότι λόγω της άνευ προηγουμένου κρίσης που πλήττει τις διεθνείς χρηματοπιστωτικές αγορές απαιτείται ταχεία ανταπόκριση ώστε να αντιμετωπισθούν οι επιπτώσεις στο σύνολο της οικονομίας, θα πρέπει να τεθούν σε ισχύ και άλλες τροπολογίες την επομένη της δημοσίευσης του κανονισμού στην Επίσημη Εφημερίδα της Ευρωπαϊκής Ένωσης.

(20) Ως εκ τούτου, ο κανονισμός (EK) αριθ. 1083/2006 του Συμβουλίου, της 11ης Ιουλίου 2006, περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ) αριθ. 1260/1999[5] πρέπει να τροποποιηθεί αναλόγως.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (EK) αριθ. 1083/2006 τροποποιείται ως εξής:

(1) Το άρθρο 39 αντικαθίσταται από το ακόλουθο κείμενο:

« Άρθρο 39

Περιεχόμενο

Στο πλαίσιο ενός επιχειρησιακού προγράμματος ή επιχειρησιακών προγραμμάτων, το ΕΤΠΑ και το Ταμείο Συνοχής μπορούν να χρηματοδοτούν δαπάνες που αφορούν σειρές εργασιών, δραστηριοτήτων ή υπηρεσιών που έχουν ως στόχο να ολοκληρώσουν μια αδιαίρετη εργασία συγκεκριμένης οικονομικής ή τεχνικής φύσης με σαφώς προσδιορισμένους στόχους και με συνολικό κόστος άνω των 50 εκατομμυρίων ευρώ (εφεξής «μεγάλα έργα»).»

(2) Το άρθρο 40 τροποποιείται ως εξής:

(α) η εισαγωγική φράση αντικαθίσταται από το ακόλουθο κείμενο:

«Το κράτος μέλος ή οι διαχειριστικές αρχές υποβάλλουν στην Επιτροπή τις εξής πληροφορίες σχετικά με τα μεγάλα έργα:»

(β) το στοιχείο δ) αντικαθίσταται από το ακόλουθο κείμενο:

«δ) χρονοδιάγραμμα υλοποίησης του μεγάλου έργου και, στην περίπτωση που η περίοδος υλοποίησης αναμένεται να υπερβεί την περίοδο προγραμματισμού, τις φάσεις για τις οποίες ζητείται κοινοτική συγχρηματοδότηση κατά την περίοδο προγραμματισμού 2007–2013·»

(3) Το άρθρο 41, παράγραφοι 1 και 2, αντικαθίσταται από το ακόλουθο κείμενο:

«1. Η Επιτροπή αξιολογεί το μεγάλο έργο διαβουλευόμενη, εν ανάγκη, με εξωτερικούς εμπειρογνώμονες, συμπεριλαμβανομένης της ΕΤΕπ, με βάση τους παράγοντες που αναφέρονται στο άρθρο 40, τη συνέπειά του με τις προτεραιότητες του οικείου επιχειρησιακού προγράμματος ή προγραμμάτων, τη συμβολή του στην επίτευξη των στόχων των προτεραιοτήτων αυτών και τη συνέπειά του με άλλες κοινοτικές πολιτικές.

2. Η Επιτροπή εκδίδει απόφαση το συντομότερο δυνατόν, αλλά οπωσδήποτε εντός τριών μηνών από την υποβολή μεγάλου έργου από το κράτος μέλος ή τη διαχειριστική αρχή, υπό τον όρο ότι η υποβολή είναι σύμφωνη προς το άρθρο 40. Η απόφαση αυτή καθορίζει το φυσικό αντικείμενο, το ποσό στο οποίο εφαρμόζεται το ποσοστό συγχρηματοδότησης του άξονα προτεραιότητας του οικείου επιχειρησιακού προγράμματος ή προγραμμάτων, καθώς και το ετήσιο σχέδιο ή σχέδια χρηματοδοτικής συνεισφοράς από το ΕΤΠΑ ή το Ταμείο Συνοχής.»

(4) Το άρθρο 44 τροποποιείται ως εξής:

(α) η πρώτη παράγραφος αντικαθίσταται από το ακόλουθο κείμενο:

«Στο πλαίσιο ενός επιχειρησιακού προγράμματος, τα διαρθρωτικά ταμεία μπορούν να χρηματοδοτούν δαπάνες για πράξη η οποία περιλαμβάνει συνεισφορές προς υποστήριξη:

α) μέσων χρηματοοικονομικής τεχνικής για επιχειρήσεις, κυρίως μικρομεσαίες, όπως ταμεία επιχειρηματικών κεφαλαίων, ταμεία εγγυήσεων και δανειοδοτήσεων·

β) ταμείων αστικής ανάπτυξης, δηλαδή ταμείων που επενδύουν σε συμπράξεις μεταξύ του δημόσιου και του ιδιωτικού τομέα καθώς και άλλα έργα που περιλαμβάνονται σε ολοκληρωμένο σχέδιο για τη βιώσιμη αστική ανάπτυξη· και

γ) ταμείων ή άλλων συστημάτων κινήτρων για τη χορήγηση δανείων, εγγυήσεων για αποπληρωτέες επενδύσεις ή ισοδύναμων μέσων για την ενεργειακή απόδοση και τη χρήση ανανεώσιμων πηγών ενέργειας στα κτίρια, συμπεριλαμβανομένων των υπαρχουσών κατοικιών.»

(β) η εισαγωγική πρόταση της δεύτερης παραγράφου αντικαθίσταται από το ακόλουθο κείμενο:

«Όταν οι πράξεις αυτές οργανώνονται μέσω ταμείων χαρτοφυλακίου, δηλαδή ταμείων που συγκροτούνται για να επενδύουν σε περισσότερα από ένα ταμεία επιχειρηματικών κεφαλαίων, ταμείων εγγυήσεων και δανειοδοτήσεων και ταμείων αστικής ανάπτυξης, ταμείων ή άλλων συστημάτων κινήτρων για τη χορήγηση δανείων, εγγυήσεων για αποπληρωτέες επενδύσεις ή ισοδύναμων μέσων για την ενεργειακή απόδοση και τη χρήση ανανεώσιμων πηγών ενέργειας στα κτίρια, συμπεριλαμβανομένων των υπαρχουσών κατοικιών, το κράτος μέλος ή η διαχειριστική αρχή τις υλοποιούν με μία ή περισσότερες από τις ακόλουθες μορφές:»

(5) Το άρθρο 48, παράγραφος 3 αντικαθίσταται από το ακόλουθο κείμενο:

«3. Κατά τη διάρκεια της περιόδου προγραμματισμού, τα κράτη μέλη πραγματοποιούν αξιολογήσεις που συνδέονται με την παρακολούθηση επιχειρησιακών προγραμμάτων ιδίως όταν, κατά την εν λόγω παρακολούθηση, διαπιστωθεί σημαντική απόκλιση από τους στόχους που τέθηκαν αρχικά. Όταν υποβάλλονται προτάσεις για την αναθεώρηση των επιχειρησιακών προγραμμάτων, όπως ορίζεται στο άρθρο 33, υποβάλλεται ανάλυση σχετικά με τους λόγους της αναθεώρησης, συμπεριλαμβανομένων τυχόν δυσχερειών υλοποίησης, καθώς και τον αναμενόμενο αντίκτυπο της αναθεώρησης, συμπεριλαμβανομένου του αντίκτυπου στη στρατηγική του επιχειρησιακού προγράμματος. Τα αποτελέσματα των αξιολογήσεων ή των αναλύσεων υποβάλλονται στην επιτροπή παρακολούθησης για το επιχειρησιακό πρόγραμμα και στην Επιτροπή.»

(6) Το άρθρο 55, παράγραφοι 3 και 4, αντικαθίσταται από το ακόλουθο κείμενο:

«3. Στις περιπτώσεις που δεν είναι αντικειμενικά δυνατή η εκ των προτέρων εκτίμηση των εσόδων, τα παραγόμενα εντός πέντε ετών από την ολοκλήρωση πράξης καθαρά έσοδα αφαιρούνται από τη δαπάνη που δηλώνεται στην Επιτροπή.

4. Εφόσον διαπιστωθεί ότι κάποια πράξη έχει παραγάγει καθαρά έσοδα τα οποία δεν έχουν ληφθεί υπόψη βάσει των παραγράφων 2 και 3, τα εν λόγω καθαρά έσοδα αφαιρούνται από την αρχή πιστοποίησης το αργότερο κατά την υποβολή των εγγράφων σύμφωνα με το άρθρο 89 παράγραφος 1 στοιχείο α) για το επιχειρησιακό πρόγραμμα. Η αίτηση πληρωμής του τελικού υπολοίπου διορθώνεται αναλόγως.»

(7) Το δεύτερο εδάφιο του άρθρου 56, παράγραφος 3 αντικαθίσταται από το ακόλουθο κείμενο:

«Όταν προστίθεται μια κατηγορία δαπανών κατά τη στιγμή της αναθεώρησης επιχειρησιακού προγράμματος, όπως ορίζεται στο άρθρο 33, κάθε δαπάνη η οποία εμπίπτει στην εν λόγω κατηγορία είναι επιλέξιμη από την ημερομηνία υποβολής στην Επιτροπή της αίτησης αναθεώρησης του επιχειρησιακού προγράμματος.»

(8) Το άρθρο 57 τροποποιείται ως εξής:

(α) Η παράγραφος 1 αντικαθίσταται από το ακόλουθο κείμενο:

«1. Το κράτος μέλος ή η διαχειριστική αρχή διασφαλίζουν ότι μία πράξη η οποία περιλαμβάνει επενδύσεις στις υποδομές ή παραγωγικές επενδύσεις διατηρεί τη συνεισφορά των Ταμείων μόνον εάν, εντός πέντε ετών από την ολοκλήρωσή της, δεν υποστεί σημαντική τροποποίηση η οποία προκαλείται από αλλαγή στη φύση της κυριότητας στοιχείου υποδομής ή από την παύση παραγωγικής δραστηριότητας και επηρεάζει τη φύση της ή τους όρους υλοποίησης της πράξης ή παρέχει αδικαιολόγητο πλεονέκτημα σε επιχείρηση ή δημόσιο φορέα.

Πράξεις οι οποίες λαμβάνουν συνεισφορά από το ΕΚΤ θεωρείται ότι δεν διατηρούν τη συνεισφορά μόνον όταν υπόκεινται σε υποχρέωση διατήρησης της επένδυσης σύμφωνα με τους κανόνες περί κρατικών ενισχύσεων κατά την έννοια του άρθρου 87 της Συνθήκης και όταν υφίστανται σημαντική τροποποίηση η οποία προκαλείται από την παύση της παραγωγικής δραστηριότητας εντός της προθεσμίας που ορίζεται στους εν λόγω κανόνες.

Τα κράτη μέλη μπορούν να μειώσουν τα οριζόμενα στο πρώτο εδάφιο χρονικά περιθώρια σε τρία χρόνια σε περίπτωση διατήρησης της επένδυσης ή των θέσεων εργασίας που δημιουργήθηκαν από ΜΜΕ.»

(β) προστίθεται η ακόλουθη παράγραφος 5:

«5. Οι παράγραφοι 1 έως 4 δεν ισχύουν για πράξεις οι οποίες υφίστανται σημαντική τροποποίηση ως αποτέλεσμα της παύσης της παραγωγικής δραστηριότητας λόγω μη δόλιας πτώχευσης.»

(9) Το στοιχείο β) του άρθρου 67, παράγραφος 2 αντικαθίσταται από το ακόλουθο κείμενο:

«β) ποσοτικός προσδιορισμός των χρηματοοικονομικών δεικτών που αναφέρονται στο άρθρο 66, παράγραφος 2, και εκφράζουν τη σωρευτική δημοσιονομική εκτέλεση του επιχειρησιακού προγράμματος, με λεπτομερή αναφορά των εξής για κάθε άξονα προτεραιότητας:

(i) του συνολικού ποσού των πιστοποιημένων επιλέξιμων δαπανών που καταβάλλονται από τους δικαιούχους και της αντίστοιχης δημόσιας συνεισφοράς·

(ii) του ποσοστού του συνολικού ποσού των πιστοποιημένων επιλέξιμων δαπανών που καταβάλλονται από τους δικαιούχους και της συνολικής χρηματοδότησης του προγράμματος, συμπεριλαμβανομένης της κοινοτικής χρηματοδότησης και της εθνικής συμμετοχής·

Ανάλογα με την περίπτωση, η δημοσιονομική εκτέλεση σε περιοχές που λαμβάνουν μεταβατική στήριξη παρουσιάζεται χωριστά στο πλαίσιο κάθε επιχειρησιακού προγράμματος·»

(10) Το άρθρο 77 αντικαθίσταται από το ακόλουθο κείμενο:

« Άρθρο 77

Κοινοί κανόνες υπολογισμού ενδιάμεσων πληρωμών και πληρωμών του τελικού υπολοίπου

1. Οι ενδιάμεσες πληρωμές και οι πληρωμές του τελικού υπολοίπου υπολογίζονται εφαρμόζοντας το ποσοστό συγχρηματοδότησης που ορίζεται στην απόφαση σχετικά με το οικείο επιχειρησιακό πρόγραμμα για κάθε άξονα προτεραιότητας, στην επιλέξιμη δαπάνη που μνημονεύεται στο πλαίσιο του εν λόγω άξονα προτεραιότητας σε κάθε δήλωση δαπανών πιστοποιημένη από την αρχή πιστοποίησης.

Ωστόσο, η κοινοτική συνεισφορά μέσω των ενδιάμεσων πληρωμών και των πληρωμών του τελικού υπολοίπου δεν είναι μεγαλύτερη από τη δημόσια συνεισφορά και το ανώτατο ποσό συνδρομής από τα Ταμεία για κάθε άξονα προτεραιότητας που ορίζεται στην απόφαση της Επιτροπής με την οποία εγκρίνεται το επιχειρησιακό πρόγραμμα.

2. Κατά παρέκκλιση από το πρώτο εδάφιο της παραγράφου 1, στην περίπτωση επιχειρησιακών προγραμμάτων που συγχρηματοδοτούνται από το ΕΚΤ, οι ενδιάμεσες πληρωμές από την Επιτροπή για τις δηλώσεις δαπανών που αποστέλλουν τα κράτη μέλη έως τις 31 Δεκεμβρίου 2010 μπορούν, αν ένα κράτος μέλος το ζητήσει προκειμένου να διευκολυνθεί η εφαρμογή των μέτρων για την καταπολέμηση της κρίσης, να πραγματοποιηθούν με καταβολή του 100% της δημόσιας συνεισφοράς για κάθε άξονα προτεραιότητας, όπως αναφέρεται στον εν λόγω άξονα προτεραιότητας στη δήλωση δαπανών η οποία πιστοποιείται από την αρχή πιστοποίησης. Όταν το κράτος μέλος προβεί σε αυτή την επιλογή, η Επιτροπή εφαρμόζει το εν λόγω σύστημα σε όλες τις αιτήσεις ενδιάμεσων πληρωμών που αποστέλλονται έως τις 31 Δεκεμβρίου 2010 για το εν λόγω επιχειρησιακό πρόγραμμα.

Η διαφορά ανάμεσα στο συνολικό καταβαλλόμενο ποσό σύμφωνα με το πρώτο εδάφιο και το υπολογιζόμενο ποσό σύμφωνα με το πρώτο εδάφιο της παραγράφου 1 δεν λαμβάνεται υπόψη στον υπολογισμό των ενδιάμεσων πληρωμών για τις δηλώσεις δαπανών οι οποίες αποστέλλονται μετά τις 31 Δεκεμβρίου 2010. Ωστόσο, η εν λόγω διαφορά λαμβάνεται υπόψη για τους σκοπούς της διάταξης σύμφωνα με το άρθρο 79, παράγραφος 1 και τον υπολογισμό των πληρωμών του τελικού υπολοίπου.»

(11) Το άρθρο 78 τροποποιείται ως εξής:

(α) η παράγραφος 2 τροποποιείται ως εξής:

(i) το στοιχείο α) αντικαθίσταται από το ακόλουθο κείμενο:

«(α) υπόκεινται στην υποχρέωση εγγύησης παρεχόμενης από τράπεζα ή άλλο χρηματοπιστωτικό ίδρυμα εγκατεστημένο σε ένα εκ των κρατών μελών·»

(ii) προστίθεται το ακόλουθο εδάφιο:

«Μέσο το οποίο παρέχεται ως εγγύηση από δημόσιο φορέα ή το ίδιο το κράτος μέλος θεωρείται ισοδύναμο με εγγύηση που αναφέρεται στο πρώτο εδάφιο του στοιχείου α).»

(β) η παράγραφος 6 τροποποιείται ως εξής:

(i) το στοιχείο δ) αντικαθίσταται από το ακόλουθο κείμενο:

«δ) των επιλέξιμων δαπανών ή εξόδων διαχείρισης· και»

(ii) προστίθεται το ακόλουθο στοιχείο ε):

«ε) των δανείων ή εγγυήσεων για αποπληρωτέες επενδύσεις από ταμεία ή άλλα συστήματα κινήτρων για τη χορήγηση δανείων, εγγυήσεων για αποπληρωτέες επενδύσεις, ή ισοδύναμων μέσων για την ενεργειακή απόδοση και τη χρήση ανανεώσιμων πηγών ενέργειας σε κτίρια, συμπεριλαμβανομένων των υπαρχουσών κατοικιών.»

(γ) η παράγραφος 7 αντικαθίσταται από το ακόλουθο κείμενο:

«7. Οι τόκοι από πληρωμές επιχειρησιακών προγραμμάτων σε ταμεία που ορίζονται στο άρθρο 44 χρησιμοποιούνται για τη χρηματοδότηση έργων αστικής ανάπτυξης στην περίπτωση ταμείων αστικής ανάπτυξης, μέσων χρηματοοικονομικής τεχνικής για μικρομεσαίες επιχειρήσεις ή για την ενεργειακή απόδοση και τη χρήση ανανεώσιμων πηγών ενέργειας σε κτίρια, συμπεριλαμβανομένων των υπαρχουσών κατοικιών, στην περίπτωση ταμείων ή άλλων συστημάτων κινήτρων για τη χορήγηση δανείων, εγγυήσεων για αποπληρωτέες επενδύσεις, ή ισοδύναμων μέσων.

Οι πόροι που επιστρέφονται στην πράξη από επενδύσεις ταμείων όπως ορίζονται στο άρθρο 44 ή που απομένουν αφού καλυφθούν όλες οι εγγυήσεις, επαναχρησιμοποιούνται από τις αρμόδιες αρχές των ενδιαφερόμενων κρατών μελών προς όφελος έργων αστικής ανάπτυξης ή μικρομεσαίων επιχειρήσεων ή για την ενεργειακή απόδοση και τη χρήση ανανεώσιμων πηγών ενέργειας σε κτίρια, συμπεριλαμβανομένων των υπαρχουσών κατοικιών.»

(12) Προστίθεται το ακόλουθο εδάφιο στο άρθρο 88 παράγραφος 3:

«Ωστόσο, στις περιπτώσεις στις οποίες εντοπίζονται από ελέγχους που διεξάγει το κράτος μέλος παρατυπίες πράξεων που υπόκεινται σε υποχρέωση δήλωσης μερικού κλεισίματος, εφαρμόζεται το άρθρο 98, παράγραφοι 2 και 3. Η δήλωση δαπανών που αναφέρεται στο στοιχείο α) της παραγράφου 2 του παρόντος άρθρου προσαρμόζεται αναλόγως.»

(13) Το άρθρο 94 παράγραφος 1 τροποποιείται ως εξής:

«Όταν το κράτος μέλος υποβάλλει αίτηση στο πλαίσιο μεγάλου έργου το οποίο πληροί όλες τις απαιτήσεις που ορίζονται στο άρθρο 40, τα ποσά τα οποία ενδέχεται να αφορά η αυτόματη αποδέσμευση μειώνονται κατά τα ετήσια ποσά που αφορούν τα εν λόγω μεγάλα έργα.

Όταν η Επιτροπή αποφασίζει την έγκριση καθεστώτος ενίσχυσης, τα ποσά τα οποία ενδέχεται να αφορά η αυτόματη αποδέσμευση μειώνονται κατά τα ετήσια ποσά που αφορούν τα εν λόγω καθεστώτα ενίσχυσης.»

Άρθρο 2

Ο παρών κανονισμός τίθεται σε ισχύ την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

Ωστόσο, τα σημεία 5) και 7) του άρθρου 1 εφαρμόζονται από την 1η Αυγούστου 2006, το σημείο 8), το σημείο 11) στοιχείο α), το σημείο 11) στοιχείο β) σημείο (i) καθώς και το σημείο 13) του άρθρου 1 εφαρμόζονται από την 1η Ιανουαρίου 2007 και το σημείο 4), το σημείο 11) στοιχείο β) σημείο (ii) και το σημείο 11) στοιχείο γ) του άρθρου 1 εφαρμόζονται με ισχύ από τις 10 Ιουνίου 2009.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, […]

Για το Συμβούλιο

Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΠΡΟΤΑΣΗΣ:

Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ αριθ…/2009 σχετικά με την τροποποίηση του κανονισμού (ΕΚ) αριθ. 1083/2006 περί γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής όσον αφορά την απλοποίηση ορισμένων απαιτήσεων, καθώς και όσον αφορά ορισμένες διατάξεις σχετικά με τη δημοσιονομική διαχείριση

2. ΠΛΑΙΣΙΟ ΔΒΔ / ΠΒΔ

Τομέας (-είς) πολιτικής και σχετική(-ές) δραστηριότητα(-ες):

Περιφερειακή πολιτική: δραστηριότητα ΠΒΔ 13.03

Απασχόληση και κοινωνικές υποθέσεις: δραστηριότητα ΠΒΔ 04.02

3. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές Β.Α)):

Οι νέες προτεινόμενες δράσεις θα υλοποιηθούν το 2009 και το 2010 βάσει των ακόλουθων γραμμών του προϋπολογισμού:

- 04.0217 Σύγκλιση (ΕΚΤ)

- 04.0219 Περιφερειακή ανταγωνιστικότητα και απασχόληση (ΕΚΤ)

3.2. Διάρκεια της δράσης και των δημοσιονομικών επιπτώσεων:

Προκειμένου να προωθηθεί η υλοποίηση των προγραμμάτων συνοχής, προτείνεται η περαιτέρω απλοποίηση των διαδικασιών που επιτρέπουν τη μέγιστη δυνατή χρήση της κοινοτικής χρηματοδότησης, τηρώντας ταυτόχρονα την αρχή της χρηστής δημοσιονομικής διαχείρισης.

Από τη σειρά των προτεινόμενων μέτρων, η ικανοποίηση των αιτήσεων ενδιάμεσων πληρωμών κατά 100% για περιορισμένη περίοδο (έως το τέλος του 2010) για τα προγράμματα του ΕΚΤ, αντί της εφαρμογής των (χαμηλότερων) συντελεστών επιστροφής που καθορίζονται στα επιχειρησιακά προγράμματα, θα έχει άμεσες επιπτώσεις στους δημοσιονομικούς πόρους.

Το εν λόγω μέτρο αναμένεται να έχει δημοσιονομικές συνέπειες για τους προϋπολογισμούς του 2009 και 2010, καθώς απαιτείται εισροή επιπλέον πιστώσεων πληρωμών. Η αύξηση των ταμειακών ροών μέσω της ανόδου των συντελεστών επιστροφής θα βοηθήσει στην εκ των προτέρων κάλυψη των δαπανών των έργων με στόχο την καταπολέμηση της κρίσης και τη στήριξη των πολιτών που πλήττονται περισσότερο από αυτήν σε ολόκληρη την Ευρωπαϊκή Ένωση.

Η ανάλυση των διαθέσιμων πιστώσεων πληρωμών για τον προϋπολογισμό του 2009 και το σχέδιο προϋπολογισμού του 2010 καταδεικνύει ότι οι επιπλέον πιστώσεις πληρωμών που πρέπει να καταβληθούν σύμφωνα με τη δυνατότητα επιστροφής κατά 100% το 2009 και το 2010 για τα προγράμματα του ΕΚΤ θα ανέλθουν κατά προσέγγιση στα 6,6 δισεκατομμύρια ευρώ συνολικά.

3.3. Δημοσιονομικά χαρακτηριστικά:

Γραμμή προϋπολογισμού | Είδος δαπάνης | Νέα | Συνεισφορά ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |

04.0217 | ΥΔ/ΜΥΔ | ΜΥΔ | ΟΧΙ | ΟΧΙ | ΟΧΙ | No 1b |

04.0219 | ΥΔ/ΜΥΔ | ΜΥΔ | ΟΧΙ | OΧΙ | ΟΧΙ | No 1b |

4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Ανακεφαλαιωτικός πίνακας των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

Στους ακόλουθους πίνακες απεικονίζεται ο αναμενόμενος αντίκτυπος των προτεινόμενων μέτρων για το 2009 και το 2010.

Εκατ. ευρώ (με 3 δεκαδικά στοιχεία)

Είδος δαπάνης | Τμήμα αριθ. | Έτος ν | ν + 1 | ν + 2 | ν + 3 | ν + 4 | ν + 5 και επ. | Σύνολο |

Επιχειρησιακές δαπάνες[6] |

Πιστώσεις ανάληψης υποχρεώσεων (ΠΑΥ) | 8.1 | α | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

Πιστώσεις πληρωμών (ΠΠ) | β | 2,500 | 4,100 | μ.ε. | μ.ε. | μ.ε. | -6,600 | 0,000 |

Διοικητικές δαπάνες περιλαμβανόμενες στο ποσό αναφοράς[7] |

Τεχνική και διοικητική βοήθεια – ΤΔΒ (ΜΔΠ) | 8.2.4 | γ | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων | α+γ | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

Πιστώσεις πληρωμών | β+γ | 2,500 | 4,100 | μ.ε. | μ.ε. | μ.ε. | -6,600 | 0,000 |

Διοικητικές δαπάνες μη περιλαμβανόμενες στο ποσό αναφοράς[8] |

Ανθρώπινοι πόροι και συναφείς δαπάνες (ΜΔΠ) | 8.2.5 | δ | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6 | ε | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

Συνολικό ενδεικτικό ποσό παρέμβασης

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | μ.ε | μ.ε. | μ.ε | μ.ε. | μ.ε. | μ.ε. | μ.ε |

Λεπτομέρειες σχετικά με τη συγχρηματοδότηση

Εκατ. ευρώ (με 3 δεκαδικά ψηφία)

Οργανισμός συγχρηματοδότησης | Έτος ν | ν + 1 | ν + 2 | ν + 3 | ν + 4 | ν + 5 και επ. | Σύνολο |

…………………… | στ | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

ΣΥΝΟΛΟ ΠΑΥ με συγχρηματοδότηση | α+γ+δ+ε+στ | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

4.1.2. Συμβατότητα με το δημοσιονομικό προγραμματισμό

( Η πρόταση είναι συμβατή με τον ισχύοντα δημοσιονομικό προγραμματισμό.

( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.

( Η πρόταση ενδέχεται να απαιτήσει την εφαρμογή των διατάξεων της διοργανικής συμφωνίας[9] (σχετικά με το μέσο ευελιξίας ή την αναθεώρηση των δημοσιονομικών προοπτικών).

4.1.3. Δημοσιονομικές επιπτώσεις στα έσοδα

( Η πρόταση δεν έχει δημοσιονομικές επιπτώσεις στα έσοδα

( Η πρόταση έχει δημοσιονομικές επιπτώσεις - οι επιπτώσεις στα έσοδα είναι οι ακόλουθες:

Σημείωση: Όλες οι διευκρινίσεις και παρατηρήσεις σχετικά με τη μέθοδο υπολογισμού της επίπτωσης στα έσοδα πρέπει να περιλαμβάνονται σε χωριστό παράρτημα.

Εκατ. ευρώ (με ένα δεκαδικό ψηφίο)

Πριν από τη δράση [Έτος ν-1] | Κατάσταση μετά τη δράση |

Σύνολο ανθρώπινων πόρων | μ.ε. | μ.ε. | μ.ε. | μ.ε. | μ.ε. | μ.ε. |

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκη υλοποίησης βραχυπρόθεσμα ή μεσοπρόθεσμα

Δεδομένου ότι συνδέεται με τις πραγματικές δαπάνες που δημιούργησαν οι δικαιούχοι, ο προσωρινός συντελεστής επιστροφής 100% των επιχειρησιακών προγραμμάτων του ΕΚΤ θα αυξήσει τις ταμειακές ροές προς τις εθνικές, περιφερειακές και τοπικές αρχές και τους δικαιούχους, ενώ θα προωθήσει τα μέτρα για την καταπολέμηση της κρίσης και τη στήριξη προς τους πολίτες που πλήττονται περισσότερο από αυτήν. Η διαφορά ανάμεσα στο συνολικό ποσό που καταβάλλεται σύμφωνα με τον κανόνα της συγχρηματοδότησης κατά 100% και το ποσό που υπολογίζεται με την εφαρμογή του ποσοστού συγχρηματοδότησης που ορίζεται στην απόφαση σχετικά με το επιχειρησιακό πρόγραμμα δεν θα λαμβάνεται υπόψη όταν η Επιτροπή επανέλθει στον υπολογισμό βάσει του ποσοστού συγχρηματοδότησης το οποίο καθορίσθηκε για το πρόγραμμα το 2011. Ωστόσο, η διαφορά αυτή θα λαμβάνεται υπόψη κατά τον υπολογισμό της πληρωμής του τελικού υπολοίπου και για τις διατάξεις του άρθρου 79, παράγραφος 1 του κανονισμού (EΚ) αριθ. 1083/2006.

5.2. Προστιθέμενη αξία της κοινοτικής συμμετοχής, συνέπεια μεταξύ της πρότασης και άλλων δημοσιονομικών μέσων και δυνατότητα συνέργειας

Εάν βελτιωθεί η ευελιξία και αυξηθούν τα διαθέσιμα, η υλοποίηση των επιχειρησιακών προγραμμάτων δεν θα επηρεαστεί σημαντικά από τις αρνητικές επιπτώσεις της τρέχουσας αντιστροφής της οικονομικής τάσης και θα ευνοηθεί η ανάκαμψη της ανάπτυξης και της απασχόλησης.

Η πρόταση για την αύξηση των συντελεστών επιστροφής το 2009 και το 2010 θα συνεισφέρει στην επίτευξη των στόχων του ευρωπαϊκού σχεδίου για την ανάκαμψη της οικονομίας περί προώθησης της οικονομικής ανάπτυξης στις περιφέρειες της ΕΕ μέσω της στήριξης της δημιουργίας θέσεων εργασίας και δεξιοτήτων για το μέλλον.

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ

Η περαιτέρω απλοποίηση των κανόνων που διέπουν την πολιτική συνοχής θα επηρεάσει θετικά την επιτόπια υλοποίηση των προγραμμάτων. Η βελτίωση της ευελιξίας ανταποκρίνεται επαρκώς στις τρέχουσες ανάγκες των κρατών μελών για μεγαλύτερο περιθώριο ελιγμών.

5.4. Μέθοδος υλοποίησης (ενδεικτική)

Αναφέρατε κατωτέρω τη μέθοδο ή τις μεθόδους που επιλέχθηκε(-αν) για την υλοποίηση της δράσης.

ٱ Κεντρική διαχείριση

ٱ άμεσα από την Επιτροπή

ٱ έμμεσα με ανάθεση σε:

ٱ εκτελεστικούς οργανισμούς

ٱ οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού

ٱ εθνικούς δημόσιους οργανισμούς / οργανισμούς με αποστολή δημόσιας υπηρεσίας

ٱ Επιμερισμένη ή αποκεντρωμένη διαχείριση

ٱ με τα κράτη μέλη

ٱ με τρίτες χώρες

ٱ Από κοινού διαχείριση με διεθνείς οργανισμούς (διευκρινίστε)

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Σύστημα παρακολούθησης

Η Επιτροπή θα συγκροτήσει μέσο παρακολούθησης με στόχο τη στενή εποπτεία της κατανάλωσης των επιπλέον πιστώσεων του Ευρωπαϊκού Κοινωνικού Ταμείου. Όσον αφορά τις αιτήσεις πληρωμών που υποβάλλονται από την 1η Ιανουαρίου 2011, θα εφαρμόζεται το κανονικό ποσοστό συγχρηματοδότησης το οποίο εγκρίθηκε στην απόφαση που αφορά το πρόγραμμα.

6.2. Αξιολόγηση

6.2.1. Εκ των προτέρων αξιολόγηση

Λόγω της άμεσης αντίδρασης που απαιτούσε ο επείγων χαρακτήρας της κατάστασης, δεν πραγματοποιήθηκε εκ των προτέρων αξιολόγηση.

6.2.2. Μέτρα που λήφθηκαν έπειτα από ενδιάμεση/εκ των υστέρων αξιολόγηση (διδάγματα από ανάλογες εμπειρίες του παρελθόντος)

μ.ε.

6.2.3. Όροι και συχνότητα των μελλοντικών αξιολογήσεων

μ.ε.

7. Μετρα για την καταπολεμηση της απατησ

μ.Ε.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

Πιστώσεις ανάληψης υποχρεώσεων σε εκατ. ευρώ (με 3 δεκαδικά ψηφία)

8.2.2. Περιγραφή των καθηκόντων που απορρέουν από τη δράση

μ.ε.

8.2.3. Πηγές ανθρώπινων πόρων (Κανονισμός Υπηρεσιακής Κατάστασης)

(Εάν αναφέρονται περισσότερες της μιας πηγές ανθρώπινων πόρων, διευκρινίστε τον αριθμό θέσεων που προέρχονται από καθεμία από τις πηγές αυτές)

( Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν

( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ για το έτος ν

( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ

( Θέσεις προς αναδιάταξη με χρησιμοποίηση των υφιστάμενων πόρων της διαχειρίστριας υπηρεσίας (εσωτερική αναδιάταξη)

( Θέσεις που απαιτούνται για το έτος ν αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους

8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)

εκατ. ευρώ (με 3 δεκαδικά ψηφία)

Γραμμή προϋπολογισμού (αριθμός και ονομασία) | Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επ. | ΣΥΝΟΛΟ |

Άλλη τεχνική και διοικητική βοήθεια | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

- εσωτερική (intra muros) | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

- εξωτερική (extra muros) | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

Σύνολο τεχνικής και διοικητικής βοήθειας | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

8.2.5. Δαπάνες για τους ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς

Εκατ. ευρώ (με 3 δεκαδικά ψηφία)

Κατηγορία ανθρώπινων πόρων | Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επ. |

Μόνιμοι και έκτακτοι υπάλληλοι (XX 01 01) | μ.ε. | μ.ε. | μ.ε. | μ.ε. | μ.ε. | μ.ε. |

Προσωπικό που χρηματοδοτείται από το άρθρο XX 01 02 (επικουρικοί υπάλληλοι, αποσπασμένοι εθνικοί εμπειρογνώμονες, συμβασιούχοι, κλπ.) (να αναφερθεί η γραμμή του προϋπολογισμού) | μ.ε. | μ.ε. | μ.ε. | μ.ε. | μ.ε. | μ.ε. |

Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | μ.ε. | μ.ε. | μ.ε. | μ.ε. | μ.ε. | μ.ε. |

Υπολογισμός – Μόνιμοι και έκτακτοι υπάλληλοι

Να γίνει παραπομπή στο σημείο 8.2.1, κατά περίπτωση

μ.ε.

Υπολογισμός – Προσωπικό που χρηματοδοτείται βάσει του άρθρου XX 01 02

Να γίνει παραπομπή στο σημείο 8.2.1, κατά περίπτωση

μ.ε.

8.2.6. Άλλες διοικητικές δαπάνες που δεν περιλαμβάνονται στο ποσό αναφοράς

Εκατ. ευρώ (με 3 δεκαδικά ψηφία) |

XX 01 02 11 02 – Συνεδριάσεις και διασκέψεις | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

XX 01 02 11 03 – Επιτροπές | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

XX 01 02 11 04 – Μελέτες και παροχή συμβουλών | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

XX 01 02 11 05 – Πληροφορικά συστήματα | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

2 Σύνολο άλλων δαπανών διαχείρισης (XX 01 02 11) | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | μ.ε. | μ.ε. | μ.ε. | μ.ε. | μ.ε. | μ.ε. | μ.ε. |

Υπολογισμός - Άλλες διοικητικές δαπάνες μη περιλαμβανόμενες στο ποσό αναφοράς

μ.ε.

[1] Άρθρα 4-5 του κανονισμού αριθ.° 1080/2006 για το ΕΤΠΑ και άρθρο 2 του κανονισμού αριθ.° 1084/2006 για το ΤΣ.

[2] ΚΑΝΟΝΙΣΜΟΣ (EΚ) αριθ. 397/2009 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ, της 6ης Μαΐου 2009, για την τροποποίηση του κανονισμού (EΚ) αριθ. 1080/2006 σχετικά με το Ευρωπαϊκό Ταμείο Περιφερειακής Ανάπτυξης σε ό,τι αφορά την επιλεξιμότητα των επενδύσεων για την ενεργειακή απόδοση και την ανανεώσιμη ενέργεια στη στέγαση, ΕΕ L 126/3 της 21.5.2009.

[3] ΕΕ L 210 της 31.7.2006, σ. 1.

[4] ΕΕ L 126 της 21.5.2009, σ. 3.

[5] ΕΕ L 210 της 31.7.2006, σ.25.

[6] Δαπάνες εκτός κεφαλαίου xx 01 του σχετικού τίτλου xx

[7] Δαπάνες του άρθρου xx 01 04 του τίτλου xx.

[8] Δαπάνες του κεφαλαίου xx 01, εκτός των δαπανών των άρθρων xx 01 04 ή xx 01 05.

[9] Βλ. σημεία 19 και 24 της διοργανικής συμφωνίας.

[10] Εάν η διάρκεια της δράσης υπερβαίνει τα 6 έτη, πρέπει να προστίθενται επιπλέον στήλες